CELEX: 62021TN0162
Language: sk
Date: 2021-03-22 00:00:00
Title: Vec T-162/21: Žaloba podaná 22. marca 2021 – BZ/ECB

17.5.2021   
            
            
               SK
            
            
               Úradný vestník Európskej únie
            
            
               C 189/21
            
         
      Žaloba podaná 22. marca 2021 – BZ/ECB
      (Vec T-162/21)
      (2021/C 189/23)
      Jazyk konania: angličtina
      
         Účastníci konania
      
      
         Žalobkyňa: BZ (v zastúpení: H. Tettenborn, advokát)
      
         Žalovaná: Európska centrálna banka
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Výkonnej rady zo 17. novembra 2020 a z 12. januára 2021 týkajúce sa vykonania rozsudku z 28. mája 2020 vo veci T-483/16 RENV v rozsahu, v akom uvedené rozhodnutie stanovuje (nedostatočnú) kompenzáciu len vo výške 50 000 eur a ukladá žalobkyni povinnosť zachovávať dôvernosť v súvislosti s listom ECB z 12. januára 2021,
               
            
                  —
               
               
                  priznal žalobkyni náhradu nemajetkovej ujmy vo výške 30 000 eur, ktorá jej bola spôsobená v dôsledku toho, že ECB primeraným spôsobom nevykonala rozsudok z 28. mája 2020 vo veci T-483/16 RENV,
               
            
                  —
               
               
                  uložil žalovanej povinnosť znášať vlastné trovy konania a nahradiť trovy konania, ktoré vynaložila žalobkyňa v rámci tohto konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na porušení článku 266 ZFEÚ a zároveň na tom, že: a) nedošlo k náprave minulých účinkov zrušených rozhodnutí, b) nedošlo k spravodlivému odškodneniu žalobkyne za všetky nevýhody/následky, ktoré jej boli spôsobené, c) nedošlo k náležitému informovaniu žalobkyne v súvislosti s vykonaním rozhodnutia Výkonnej rady zo 17. novembra 2020 alebo aspoň v súvislosti s podstatnými časťami uvedeného rozhodnutia, a d) žalobkyni nebolo umožnené informovať o liste ECB z 12. januára tak v rámci ECB, ako aj mimo nej.
               
            
                  2.
               
               
                  Druhý žalobný dôvod je založený na porušení zásady transparentnosti, zásady riadnej správy veci verejných a článku 41 Charty základných práv Európskej únie.
               
            
                  3.
               
               
                  Tretí žalobný dôvod je založený na porušení povinnosti starostlivosti, starostlivosti o zamestnancov a článkov 21 a 31 Charty základných práv Európskej únie.
               
            
                  4.
               
               
                  Štvrtý žalobný dôvod je založený na porušení povinnosti odôvodnenia, ako aj článku 41 Charty základných práv Európskej únie.